Ek mis jou!
Elke dag word jy ouer, wyser en meer onafhanklik. Ons verhouding is anders Ons manier van gesels is anders. Met grootword kom keuses. Jou keuses beinvloed wie jy gaan wees. Persoonlikheid kan mens nie Photoshop nie skryf jy op Instagram .. so waar. Jou liefde en omgee vir ander, vir diere omvou jou. Dit maak jou jy!
My hart in my keel toe ek jou vasdruk en groet. Die langverwagte toer het begin. Ek los jou in die hande van mense asook by die voete van onse Vader. Ek vra vir 'n engel om langs jou te bly en jou op te pas. Wagter te speel. Jou en jou span maats te beskerm.
Ons gesin voel anders, ons ritme is uit. Jou plek by ete is leeg, jou kamer se lig bly af. Stellie die hond weet nie wat sy moet doen nie.. sy soek jou orals.. huil by jou venster.. Ons verlang na jou!
Dankie vir fone, ek kan jou nog nag sê en hoor of jy nog als het. Wil so graag als hoor! Ek weet jy wil nie nou met my gesels nie. Jy wil nou lewe, elke oomlik leef en beleef. Saam met jou maats onthou oomblikke bou. Daar gaan nog baie tyd wees as ons jou weer sien om al die stories te hoor en saam te lag.
Die realiteit is dat tyd saam met ons minder en minder gaan word.. want jou vlerke is amper gereed om te vlieg. Dat onthou oomblikke saam met ander gemaak gaan word. Onthou net dat jou plekke altyd by ons sal wees. Al is dit net om te rus vir die volgende avontuur.